Diari Oficial de la Generalitat Valenciana


Sumari del DOGV 5326, del 17-08-2006 (2006/8555)

Informació pública de l'aprovació del projecte d'execució de xarxa d'aigües pluvials al carrer de l'Olimp i adjacents.
----------------------------------------------------------------------------------------------------------------------

### Dades del document

Número de DOGV
:   5326

Data del DOGV
:   17-08-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/8555


Organisme emissor
:   Ajuntament d'Alacant

Tipus de document
:   Anunci

Informació pública de l'aprovació del projecte d'execució de xarxa d'aigües pluvials al carrer de l'Olimp i adjacents. [2006/F8555]  
La Junta de Govern Local, en la sessió del dia 3 de juliol de 2006, va adoptar, entre altres, l'acord següent:  
20. Aprovació del projecte d'execució de xarxa d'aigües pluvials al carrer de l'Olimp i adjacents.  
Es dóna compte de l'expedient tramitat en relació amb l'epígraf que precedix, els antecedents i raonaments del qual figuren, resumits, a continuació.  
El Servici d'Obres i Projectes de la Gerència Municipal d'Urbanisme ha redactat el projecte d'execució de xarxa d'aigües pluvials al carrer de l'Olimp i adjacents, en compliment del protocol general entre la Conselleria d'Obres Públiques, Urbanisme i Transports de la Generalitat Valenciana i l'Ajuntament d'Alacant, de data 19 de febrer del 2003, que va ser subscrit amb l'objecte de regular la col·laboració i coordinació entre ambdós administracions en la planificació de les infraestructures relacionades amb les obres de canalització dels barrancs de Juncaret i Orgegia, des dels Gira-sols a Sant Vicent del Raspeig i Tángel fins a la desembocadura a l'Albufereta.  
L'objecte del document és la definició de les obres i instal·lacions necessàries per a l'execució d'un sistema de drenatge d'aigües pluvials al carrer de l'Olimp i camí de la Colònia Romana, que canalitze les aigües de vessament superficial que s'acumulen de forma generalitzada en diversos punts d'estos, per mitjà de la construcció d'un col·lector de pluvials i d'una sèrie d'obres d'intercepció als carrers adjacents, de manera que es resolga la capacitat de drenatge del conjunt de la zona.  
La documentació integrant d'este és la següent:  
1. Memòria explicativa.  
2. Annexos a la memòria: resum de les característiques del projecte, topografia i replantejament, geologia i geotècnia, hidrologia, càlculs hidràulics, mesuraments auxiliars, justificació del coeficient «K» de costos indirectes, justificació de preus, classificació del contractista, control de qualitat, coordinació amb altres organismes i reportatge fotogràfic.  
3. Plans de situació general de les obres, emplaçament, estat actual topogràfic, servicis existents, planta de projecte sobre estat actual, planta de projecte, perfil longitudinal col·lector de residuals, perfil longitudinal col·lector de pluvials i detalls constructius.  
4. Plec de condicions.  
5. Mesuraments i pressupost. El pressupost global de licitació puja a la quantitat de 3.226.130,01 euros.  
6. Estudi de seguretat i salut.  
El projecte es va exposar al públic per mitjà d'un Decret de la Regidoria d'Urbanisme de data 21 de juliol del 2005, i es va inserir un edicte respecte d'això en el periòdic Información del dia 14 de setembre següent, en el Diari Oficial de la Generalitat Valenciana número 5.092, del mateix dia, i al tauler d'anuncis municipal.   
Durant el període expositiu no s'han presentat al·legacions.  
La competència per a adoptar el present acord correspon a la Junta de Govern Local, de conformitat amb el que preveu l'article 127.1, apartat d), de la Llei 7/1985, de 2 d'abril, Reguladora de les Bases del Règim Local, segons la redacció que en fa la Llei 57/2003, de 16 de desembre, de Mesures per a la Modernització del Govern Local.  
Com a conseqüència del que s'ha exposat, la Junta de Govern Local adopta els acords següents:  
Primer. Aprovar el projecte d'execució de xarxa d'aigües pluvials al carrer de l'Olimp i adjacents, redactat pel Servici d'Obres i Projectes de la Gerència Municipal d'Urbanisme.  
Segon. Notificar l'acord precedent a la Conselleria d'Infraestructures i Transport.  
Tercer. Inserir un edicte amb el contingut de l'acord aprovatori en el Butlletí Oficial de la Província d'Alacant i en el Diari Oficial de la Generalitat Valenciana.   
Es publica per a general coneixement, segons el que disposa l'article 152 de la Llei 16/2005, de 30 de desembre, de la Generalitat, Urbanística Valenciana, i s'advertix que, contra el referit acte, que posa fi a la via administrativa, i davant de l'òrgan que el va dictar, es pot interposar, per mitjà d'escrit dirigit a l'ajuntament, en el termini d'un mes i amb caràcter potestatiu, el recurs de reposició, previ al contenciós administratiu, o este directament, davant de la Sala del Tribunal Superior de Justícia de la Comunitat Valenciana, en el termini de dos mesos, comptats . ambdós terminis . a partir de l'endemà de la publicació d'este edicte en el Butlletí Oficial de la Província d'Alacant.  
Alacant, 5 de juliol de 2006.. L'alcalde, p. d., la regidora d'Urbanisme: Sonia Castedo Ramos. El regidor secretari: Pedro Romero Ponce.  
 Ajuntament de Bétera